b'\n_START_ARTICLE_\nGIF\n_START_PARAGRAPH_\nGIF (kratica za Graphics Interchange Format) je rastrski slikovni format. Format podpira do 8 bitov na piksel, kar pomeni, da lahko naenkrat prika\xc5\xbee do 256 barv iz 24-bitnega barvnega modela RGB. Omogo\xc4\x8da tudi animacijo z zaporednim prikazovanjem sli\xc4\x8dic, ki imajo lo\xc4\x8dene barvne palete._NEWLINE_Format so uvedli leta 1987 pri ameri\xc5\xa1kem internetnem ponudniku CompuServe. Od takrat je zaradi \xc5\xa1iroke podprtosti postal zelo raz\xc5\xa1irjen na svetovnem spletu. Uporaben je za prikazovanje logotipov in podobnih enostavnih motivov ter preprostih animacij, manj primeren pa za prikazovanje fotografij, saj ima za te namene preve\xc4\x8d omejen nabor barv.'